Държавен вестник, бр. 97, 2009 г., стр. 5

БРОЙ  97	
Д Ъ Р Ж А В Е Н  В Е С Т Н И К 	
СТР.  5  
регистрирани възражения, жалби и подписване 
с особени мнения от страна на членовете на 
комисиите в протоколите на СИК и РИК.
7. Съдът отклонява искането за проверка на 
избирателните списъци за включването в тях на 
лица с двойно гражданство, които не са били в 
Република България. Влизането на територията 
на страната на лица, които са български граждани 
и имат редовни лични карти, не е пречка тези 
лица, ако са избиратели от съответната секция, 
да гласуват в нея в изборния ден. Личното им 
явяване се контролира от секционните избира­
телни комисии, застъпниците на кандидатите 
и наблюдателите на изборите.
8. Районната избирателна комисия в Тридесе­
ти Шуменски едномандатен избирателен район 
със свое решение от 6 юли 2009 г. обявява за 
избран на първи тур Георги Велков Колев от 
политическа партия ДПС „Движение за права и 
свободи“,  тъй като е получил 35 989 гласа. Кан­
дидатът с втори резултат по брой действително 
подадени гласове от първия тур е Димитър Кру­
мов Александров от политическа партия ГЕРБ, 
който е получил 35 323 гласа. Разликата между 
резултатите на избрания кандидат и втория по 
брой на гласовете кандидат в едномандатния 
избирателен район е 666 гласа.
В справката, предоставена от ГДГРАО из­
рично се посочва, че при проверката за двой­
но гласуване в Тридесети ЕИР – Шуменски, 
повече от веднъж са гласували 9 избиратели. 
В същото време в Тридесети ЕИР – Шумен­
ски, в изборите са участвали лица без изби­
рателно право, както следва: поставени под 
запрещение – 1; лица, които не са граждани 
на Република България  –  4. В посочения 
избирателен район няма случаи на гласували 
лица, ненавършили 18 години, както и лица, 
изтърпяващи наказание лишаване от свобода, 
а също така и трима души са гласували в 
този избирателен район без удостоверение за 
гласуване на друго място.
Вносителите на искането твърдят, че в по­
сочените пет общини, както и допълнително в 
една секция в гр. Нови пазар и седем секции 
в гр. Шумен, секционните комисии по реда 
на чл. 28, ал. 4 и ал. 5 ЗИНП са дописвали 
в избирателните списъци и са допускали до 
гласуване избиратели, които не са имали по­
стоянен адрес на територията на съответната 
секция. Конституционният съд намира, че не 
се налага проверка дали отразените в избира­
телните списъци постоянни адреси се намират 
в съответния едномандатен район. Дори и ако 
само хипотетично се приеме, че такова нару­
шение е допуснато за всички дописани лица 
(общо 614 души) и към тях се прибави броят 
на гласувалите, поставени под запрещение 
(един), гласувалите без българско гражданство 
(четирима), гласувалите повече от един път 
(девет) и гласувалите без удостоверение за 
гласуване на друго място (трима), то разликата 
от 666 гласа между обявения за избран кан­
дидат и кандидата, класиран на второ място, 
няма да бъде стопена. Според формулата на 
известния френски конституционалист проф. 
Колиар (известна в Германия като правило 
на мандатна релевантност), когато разликата 
в изборния резултат на избрания кандидат и 
кандидата с най-много гласове след тези на 
победителя е по-голяма от броя на оспорени­
те гласове в съответния избирателен район, 
то крайният изборен резултат не се променя. 
Поради изложеното и на основание чл. 149, 
ал. 1, т. 7 от Конституцията и чл. 22, ал. 1 
ЗКС Конституционният съд 
Р Е Ш И :
Отхвърля искането на група от седемдесет 
и седем народни представители от 41-ото На­
родно събрание относно оспорване законността 
на избора за народен представител на Георги 
Велков Колев – мажоритарен кандидат, издиг­
нат от политическа партия ДПС в Тридесети 
едномандатен избирателен район – Шуменски, 
като неоснователно. 
Председател: Евгени Танчев
13169
РЕШЕНИЕ № 10 
от 3 декември 2009 г.
по конституционно дело № 12 от 2009 г.
Конституционният съд в състав: председател: 
Евгени Танчев и членове: Емилия Друмева, 
Владислав Славов, Димитър Токушев, Благо­
вест Пунев, Пламен Киров, Красен Стойчев, 
Георги Петканов, Ванюшка Ангушева, Цанка 
Цанкова, Стефка Стоева, Румен Ненков, при 
участието на секретар-протоколиста Росица 
Симова разгледа в закрито заседание на 3 де­
кември 2009 г. конституционно дело № 12 от 
2009 г., докладвано от съдията Красен Стойчев. 
Делото е образувано на 18 август 2009 г. по 
искане на главния прокурор за установяване 
на основание чл. 149, ал. 1, т. 2 във връзка с 
чл. 150, ал. 1 от Конституцията противокон­
ституционността на чл. 2 от Закона за уреж­
дане на правата на граждани с многогодишни 
жилищно-спестовни влогове (обн., ДВ, бр. 82 
от 1991 г.; изм., бр. 44 от 2009 г.); на § 7, т. 1 
в частта относно ал. 3 на чл. 7; на § 10; на 
§ 11, ал. 3 и на § 12 от преходните и заключи­
телните разпоредби на Закона за изменение и 
допълнение на Закона за уреждане на правата 
на граждани с многогодишни жилищно-спес­
товни влогове (ДВ, бр. 100 от 2008 г.; изм., 
бр. 44 от 2009 г.).
Според главния прокурор разпоредбата на чл. 2 
от Закона за уреждане на правата на граждани 
с многогодишни жилищно-спестовни влогове 
(ЗУПГМЖСВ) противоречи на чл. 4, ал. 1 от 
Конституцията, защото в правовата държава